Проповед во Ареопагот

[мини|280п|''[Апостол Павле проповеда во Ароеопагот во Атина* (1515) од [[Рафаело Санти]].]]
[[Податотека:Areopagus3.JPG|мини|280п|Плоча со проповедта на [[Ареопагот]] во [[Атина]].]]

*'Проповед на Ареопагот*' — [[проповед]] на [[Апостол Павле]] одржана во [[Ареопаг]]от на [[Атина]] посведочена во библиската книга „[[Дела на светите апостоли]]“ ([https://www.bible.com/mk/bible/3814/ACT.17.16-34 Дела 17, 16–34]).  Оваа проповед е најдраматичниот и најраскажуван говор во мисионерската дејност на Апостол Павле, проследен со пократко обраќање во [[Листра]] запишано во [https://www.bible.com/mk/bible/3814/ACT.14.15-17 Дела 14,15–17].

==Историја==
Павле влегол во судир поради неговото проповедање во [[Солун]] и [[Бер]] (Верија) во [[Античка Македонија|Македонија]], па бил однесен во Атина како побезбедно место. Според Делата на светите апостоли, додека чекал да дојдат неговите придружници [[Апостол Сила|Сила]] и [[Тимотеј Ефески|Тимотеј]], Павле бил растроен кога ја видел Атина полна со идоли. Коментаторот Џон Гил забележал:

:бил вознемирен во душата и срцето му било ожалостено, …бил до крајност раздразнет и испровоциран: го обзел вистински занос; срцето му се вжарило во него; во коските му горел оган, и бил изморен од воздржување, па веќе не можел да издржи; го обзела ревност што барала излез — и тој ѝ дал издив.

Павле ги посетувал [[синагога]]та и [[Агора]]та (, „пазариште“) на повеќе наврати („секојдневно“), проповедајќи за [[Исусово воскресение|Исусовото воскресение]].

Неговите излагања наишле на збунетост и чудење кај некои [[епикурејство|епикурејци]] и [[стоицизам|стоици]], како и други филозофски наклонети граѓани. Потоа го одвеле во Ареопагот, вишиот суд во Атина, за да ги образложи. Ареопагот во превод значи *карпа на Арес* и бил центар на храмовите, културните собиралишта и вишиот суд. Роберт Пол Сесенгуд претпоставува дека проповедањето на туѓи [[божество|божества]] во Атина било незаконско, што значи дека Павловата проповед би била комбинација од гостинско предавање и судење.

Проповедта има пет главни теми:

:* Вовед: Расправа за незнаењето во паганското обожување (стихови 23–24)
:* Предмет на обожување е единствениот Творец (25–26)
:* Врската помеѓу Бог и човештвото (26–27)
:* Идолите од злато, сребро и камен се предмети на лажно обожување (28–29)
:* Заклучок: Време е да му се стави крај на ова незнаење (30–31)

Оваа проповед е почеток на обидите за објаснување на природата на Христос и првичен чекор во развојот на [[христологија]]та.

Павле го почнува своето обраќање нагласувајќи ја потребата да се спознае Бог, наместо да се обожува непознатото:
<blockquote>
„Зашто, кога минував и ги разгледував вашите светилишта, најдов и жрт­ве­ник, на кој беше напишано: ’На непознатиот Бог.‘ Токму за Него, Кого вие Го почитувате без да Го знаете, јас ви проповедам..“
</blockquote>

=== Зевс и Христос ===
Во проповедта Павле цитира извесни старогрчки филозофи и поети, поконкретно во Дела 17,28. Алудира на извадоци од [[Епименид]] и од дидактичарот [[Арат]] или филозофот [[Клеант]].

Од Арат (поет образуван во духот на [[стоицизам|стоичката филозофија]]) за споредба ја позајмува поемата *Појави 5'', велејќи дека луѓето навистина се чеда на „Зевс“ (Творецот според стоиците и другите филозофски школи) но за тие да го запознаат лично, прво ќе мора да го следат учењето на неговиот син Исус Христос, отелотвореното Слово (Логос).

Потоа Павле ги образложил концептите за воскресението на мртвите и спасението, со што удрил темел на понатамошните расправи во христологијата.

По оваа проповед Павле се стекнал со низа следбеници. Меѓу нив била жената по име Дамара и Дионисиј, член на Ареопагот.

## Поврзано
* Христологија
* Евангелизација
* Проповед
* Агностицизам

## Наводи

Категорија:Христологија
Категорија:Апостол Павле
Категорија:Дела на светите апостоли
Ареопаг
Категорија:Христијанска апологетика
Категорија:Историја на Атина